
			EBAZPENA, 2025eko urtarrilaren 21ekoa, Zientzia eta Berrikuntza sailburuordearena, Hezkuntzako sailburuaren 2023ko azaroaren 28ko Aginduaren bidez iragarritako laguntzen entitate onuradunen zerrenda argitaratzeko dena. Agindu horren bidez, laguntzen deialdia egin zen 2024-2026 aldian oinarrizko ikerketako eta/edo ikerketa aplikatuko proiektuak egiteko (2023ko abenduaren 28ko EHAA, 246. zk.).

			Deialdi-aginduaren 13. artikuluaren arabera, Hautaketa Batzordeak ebazpen-proposamena aurkeztuko dio Unibertsitate eta Ikerketako sailburuordeari, eta hark esleipenak egingo ditu ebazpen baten bidez; ebazpen hori Eusko Jaurlaritzaren egoitza elektronikoaren iragarki-taulan argitaratuko da, hargatik eragotzi gabe gerora EHAAn laguntzen entitate onuradunak eta eman zaizkien diru-kopuruak zein izan diren argitara ematea, publikotasun-ondorioetarako.

			2024ko azaroaren 15ean ebatzi zen deialdia, eta egun berean Eusko Jaurlaritzaren egoitza elektronikoaren iragarki-taulan argitaratu zen ebazpena; beraz, argitara eman behar da zein izan diren laguntzen entitate onuradunak eta zein emandako diru-kopuruak, publikotasun-ondorioetarako. Horregatik, honako hau

			EBAZTEN DUT:

			Lehenengo artikulua.– Argitara ematea 2024-2026 aldian oinarrizko ikerketako eta/edo ikerketa aplikatuko proiektuak egiteko emandako laguntzen entitate onuradunen zerrenda eta diru-kopuruak. Ebazpen honen eranskinean ageri dira.

			Vitoria-Gasteiz, 2025eko urtarrilaren 21a.

			Zientzia eta Berrikuntza sailburuordea,

			ADOLFO MORAIS EZQUERRO.

